 **Ministerul Mediului şi Schimbărilor Climatice**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIA ETAPEI DE ÎNCADRARE - proiect**

**30 OCTOMBRIE 2014**

Ca urmare a solicitării de obţinere a acordului de mediu, depusă de COMUNA MICEŞTII DE CÎMPIEcu sediul în localitatea Miceştii de Cîmpie, nr. 18, comuna Miceştii de Cîmpie, jud. Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 8912/24.09.2014, cu ultima completare la nr. 9820/20.10.2014, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Legii nr. 49/2011 pentru aprobarea, cu modificări, a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 29.10.2014, că proiectul*: „Modernizare drum comunal DC 21 și Ulița pe Vale în comuna Miceștii de Cîmpie, jud. Bistrița-Năsăud”* propus a fi amplasat în localitățile Miceștii de Cîmpie, Fîntînița, intravilan și extravilan, jud. Bistrița-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e), construirea drumurilor, altele decât cele prevăzute în anexa 1 şi în Anexa 2 la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) lungimea totală a drumurilor propuse modernizării este de 4,748 km și include:*

*- 4,265 km din drumul comunal DC21 care leagă localitățile Miceștii de Cîmpie și Fîntînița;*

*- 0,483 km din Ulița pe Vale situată în intra și extravilanul localității Miceștii de Cîmpie;*

*c) sistemul rutier va cuprinde:*

*- 45 cm strat de fundatie din balast,*

*- 15 cm strat de bază din piatră spartă împănată,*

*- 5 cm strat de legatură din Bad25,*

*- 4 cm strat de uzură din Ba16;*

*d) pentru asigurarea continuității scurgerii apelor, pe DC 21 din podețele existente în număr de 11 buc., se vor înlocui un număr de 9, două se mențin cu decolmatare și se mai proiectează 5 podețe;*

*e) pe Ulița din Vale se înlocuiește un podeț, iar podețele și șanțurile conduc apele spre Valea Ghilbucut care se varsă în Lechința;*

*f) pe DC 21 pe porţiunea în care drumul se învecinează cu un torent (apă existentă temporar) se vor realiza 200 m de gabioane, iar pe 150 m se va realiza rigolă ramforsată monolită;*

*g) proiectul nu are efecte cumulative cu alte proiecte;*

*h) în etapa de realizare a proiectului nu rezultă deşeuri, pământul rezultat în urma lucrărilor va fi utilizat pentru nivelare;*

*i) în etapa de realizare a investiţiei şi în perioada de funcţionare a obiectivului nu se utilizează şi nu rezultă substanţe toxice şi periculoase;*

*j) probabilitatea impactului asupra factorilor de mediu este redusă, iar din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*k) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*l) anunţul solicitării a fost mediatizat prin: afişare la sediul Primăriei Miceştii de Câmpie, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat contestaţii/comentarii/observații din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

1. *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Va fi asigurată protecția apelor în zona în care se învecinează cu proiectul.*

*3. Materialele necesare pe parcursul execuţiei lucrărilor vor fi depozitate numai în locuri special amenajate astfel încât să se asigure protecţia factorilor de mediu.*

*4. Pe parcursul execuţiei lucrărilor se vor lua toate măsurile pentru prevenirea poluărilor accidentale, și se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*5. Se interzice incinerarea deşeurilor.*

*6. Se interzice accesul de pe amplasament pe drumurile publice cu utilaje şi mijloace de transport necurăţate.*

*7. Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*8. Se interzice spălarea utilajelor şi a mijloacelor de transport în albia sau pe malurile cursurilor de apă.*

*9. La finalizarea investiţiei se va notifica Agenţia pentru Protecţia Mediului Bistriţa-Năsăud și Comisariatul Județean Bistriţa-Năsăud al GNM, pentru verificarea conformării cu actul de reglementare.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită.**

DIRECTOR EXECUTIV, ŞEF SERVICIU AVIZE, ACORDURI,

AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Csilla Hapca